|  |
| --- |
| Številka: 0143-258/2024-2720-6 |
| Ljubljana, 7. 5. 2024 |
|  |
| **GENERALNI SEKRETARIAT VLADE REPUBLIKE SLOVENIJE****Gp.gs@gov.si** |
| **ZADEVA: Letno poročilo Stanovanjskega sklada Republike Slovenije, javnega sklada, za leto 2023 z revizorjevim poročilom – predlog za obravnavo**  |
| 1. Predlog sklepov vlade:  |
| Na podlagi četrte alineje 13. člena in prvega odstavka 40. člena Zakona o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP) in drugega odstavka 4. člena Akta o ustanovitvi Stanovanjskega sklada Republike Slovenije kot javnega sklada (Uradni list RS, št. 6/11, 60/17, 17/18, 4/19, 31/21 in 132/23) je Vlada Republike Slovenije sprejela naslednjiS K L E P:1. Vlada Republike Slovenije je sprejela Letno poročilo Stanovanjskega sklada Republike Slovenije, javnega sklada, za leto 2023 z revizorjevim poročilom.
2. V letu 2023 je bil realiziran presežek odhodkov nad prihodki v višini 2.553.518 EUR. Z upoštevanjem računa finančnih terjatev in naložb ter računa financiranja je realizirano povečanje sredstev na računih v višini 3.405.640 EUR kot rezultat poslovanja z lastnim premoženjem v letu 2023. Rezultat vpliva na povečanje sklada namenskega premoženja.

  Barbara Kolenko Helbl GENERALNA SEKRETARKA Priloga: * Sklep Nadzornega sveta Stanovanjskega sklada RS sprejet dne 20. 3. 2024,
* Letno poročilo Stanovanjskega sklada Republike Slovenije, javnega sklada za leto 2023 z revizorjevim poročilom in izjavo o oceni NNJF.

Prejmejo: * Ministrstvo za solidarno prihodnost (gp.msp@gov.si),
* Ministrstvo za finance (gp.mf@gov.si ),
* Stanovanjski sklad Republike Slovenije, javni sklad (tajnistvo@ssrs.si),
* Urad Vlade RS za komuniciranje (gp.ukom@gov.si),
* Služba Vlade RS za zakonodajo (gp.svz@gov.si ).
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**  |
| /. |
| **3.a Osebe, odgovorne za strokovno pripravo in usklajenost gradiva:** |
| * Simon Maljevac, minister za solidarno prihodnost
* Dr. Klemen Ploštajner, državni sekretar, pristojen za področje stanovanjske politike in ekonomske demokracije, državni sekretar
* Živa Matjašič, generalna direktorica Direktorata za stanovanja
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| * mag. Črtomir REMEC, direktor, Stanovanjski sklad RS
 |
| **4. Predstavniki vlade, ki bodo sodelovali pri delu državnega zbora:** |
| /. |
| 5. Kratek povzetek gradiva: |
| Akt o ustanovitvi Stanovanjskega sklada Republike Slovenije kot javnega sklada(Uradni list RS, št. [6/11](http://www.uradni-list.si/1/objava.jsp?urlid=20116&stevilka=201), 60/17, 17/18, 4/19, 31/21 in 132/23) v drugem odstavku 4. člena določa, da pravice in dolžnosti ustanovitelja sklada izvršuje Vlada Republike Slovenije, pri čemer so pristojnosti ustanovitelja določene s predpisi s stanovanjskega področja in predpisi o javnih skladih. Po določbi četrte alineje 13. člena Zakona o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP; v nadaljevanju: ZJS-1) ustanovitelj sprejema letno poročilo javnega sklada.Nadzorni svet Stanovanjskega sklada Republike Slovenije, javnega sklada, je dne 20. 3. 2024 na svoji 102. redni seji podal soglasje k sprejemu Letnega poročila Stanovanjskega sklada Republike Slovenije, javnega sklada, za leto 2023 (v nadaljevanju: Letno poročilo Stanovanjskega sklada RS). Letno poročilo Stanovanjskega sklada RS je v skladu s četrto alinejo 13. člena in prvim odstavkom 40. člena ZJS-1 ter na podlagi drugega odstavka 4. člena Akta o ustanovitvi Stanovanjskega sklada Republike Slovenije kot javnega sklada posredovano v sprejetje Vladi Republike Slovenije.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

/.1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**/.**II.b Manjkajoče pravice porabe bodo zagotovljene s prerazporeditvijo:**/.**II.c Načrtovana nadomestitev zmanjšanih prihodkov in povečanih odhodkov proračuna:**/. |
| **7.b Predstavitev ocene finančnih posledic pod 40.000 EUR:**Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **NE** |
| Gradiva ni potrebno predhodno objaviti na spletni strani predlagatelja. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **NE** |
| **11. Gradivo je uvrščeno v delovni program vlade:** | **NE** |
| SIMON MALJEVACMINISTER |
|  |

PRILOGE:

* + Sklep Nadzornega sveta Stanovanjskega sklada RS, sprejet dne 20. 3. 2024,
	+ Letno poročilo Stanovanjskega sklada Republike Slovenije, javnega sklada, za leto 2023 z revizorjevim poročilom in izjavo o oceni NNJF.

**JEDRO** **GRADIVA 1: OBRAZLOŽITEV**

Akt o ustanovitvi Stanovanjskega sklada Republike Slovenije kot javnega sklada,
(Uradni list RS, št. [6/11](http://www.uradni-list.si/1/objava.jsp?urlid=20116&stevilka=201), 60/17, 17/18, 4/19, 31/21 in 132/23) v drugem odstavku 4. člena določa, da pravice in dolžnosti ustanovitelja sklada izvršuje Vlada Republike Slovenije, pri čemer so pristojnosti ustanovitelja določene s predpisi s stanovanjskega področja in predpisi o javnih skladih. Po določbi četrte alineje 13. člena Zakona o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP; v nadaljevanju: ZJS-1) ustanovitelj sprejema letno poročilo javnega sklada.

Nadzorni svet Stanovanjskega sklada Republike Slovenije, javnega sklada, je dne 20. 3. 2024 na svoji 102. redni seji podal soglasje k sprejemu revidiranega Letnega poročila Stanovanjskega sklada Republike Slovenije, javnega sklada za leto 2023 (v nadaljevanju: Letno poročilo Stanovanjskega sklada RS); sklep je priložen gradivu.

Letno poročilo Stanovanjskega sklada RS je v skladu s četrto alinejo 13. člena ZJS-1 ter na podlagi drugega odstavka 4. člena Akta o ustanovitvi Stanovanjskega sklada Republike Slovenije kot javnega sklada posredovano preko ministrstva, pristojnega za stanovanjske zadeve, v sprejetje Vladi Republike Slovenije.

Letno poročilo Stanovanjskega sklada RS je pregledala družba (imenovana s sklepom Vlade Republike Slovenije št. 47602-18/2019/2 z dne 7. 8. 2019) Valuta, družba za revizijo d.o.o. iz Maribora, ki je 28. 2. 2024 ugotovila, da so računovodski izkazi sestavljeni v skladu z Zakonom o računovodstvu (Uradni list RS, št. 23/99, 30/02 – ZJF-C, 114/06 – ZUE) ter s slovenskimi računovodskimi standardi in da podajajo resničen in pošten prikaz finančnega stanja Stanovanjskega sklada Republike Slovenije (v nadaljevanju: SSRS) na dan 31. 12. 2023 ter njegovega poslovnega izida za končano leto 2023.

Poslovno poročilo je skladno z revidiranimi računovodskimi izkazi. Letno poročilo je sestavljeno iz računovodskega in poslovnega poročila. Računovodsko poročilo zajema bilanco stanja, izkaz prihodkov in odhodkov ter pojasnila k izkazom.

SSRS je pravna oseba javnega prava in je registriran kot javni sklad. Razvrščen je med »druge uporabnike enotnega kontnega načrta«, zato zanj veljajo določbe Zakona o računovodstvu. SSRS prihodke in odhodke skladno z zakonom spremlja po načelu denarnega toka.

Dolgoročne cilje poslovanja SSRS opredeljuje zlasti nacionalni stanovanjski program. V letu 2015 je bila sprejeta Resolucija o nacionalnem stanovanjskem programu 2015−2025 (Uradni list RS, št. 92/15; v nadaljevanju: ReNSP15-25), ki oblikuje aktivno stanovanjsko politiko, s katero država prispeva k doseganju ciljev, zastavljenih v svojih razvojnih, prostorskih in socialnih razvojnih programih, k ureditvi razmer na stanovanjskem področju in dolgoročnemu zagotavljanju kakovosti bivanja za vse prebivalce. ReNSP15‑25 kot glavnega izvajalca stanovanjske politike določa SSRS, zato je dokument vplival na oblikovanje srednjeročnih in kratkoročnih ciljev od leta 2016 dalje.

Za obdobje do leta 2025 je bila pripravljena in sprejeta Poslovna politika Stanovanjskega sklada Republike Slovenije, javnega sklada, 2021–2025. Vlada RS je sprejela Poslovno politiko Stanovanjskega sklada Republike Slovenije, javnega sklada, 2021–2025, s sklepom št. 47602-2/2021/3 z dne 11. 3. 2021.

Poslovni in finančni načrt Stanovanjskega sklada Republike Slovenije, javnega sklada, za leto 2023 je v tem času predstavljal načrt kratkoročnega poslovanja. Nadzorni svet SSRS je z dokumentom soglašal na 93. redni seji, dne 14. 3. 2023. Vlada RS je Poslovni in finančni načrt Stanovanjskega sklada Republike Slovenije, javnega sklada, za leto 2023 sprejela s sklepom št. 47602-6/2023/3 z dne 27. 6. 2023.

Na poslovanje leta 2023 so tako vplivali srednjeročni cilji iz Poslovne politike in kratkoročni cilji iz poslovnega in finančnega načrta za leto 2023.

Leta 2023 je SSRS realiziral 35.717.866 evrov prihodkov. Doseženi prihodki so v višini 178 odstotkov v primerjavi s finančnim načrtom, ki je predvideval 20.048.000 evrov prihodkov. V primerjavi z doseženimi prihodki leta 2022 so prihodki leta 2023 realizirani v višini 254 odstotkov. Odstopanja v primerjavi z načrtovanimi prihodki po finančnem načrtu se nanašajo na višjo realizacijo dohodkov iz premoženja ter prejeta sredstva iz NOO v višini 14,1 milijona evrov.

V kategoriji udeležbe na dobičku in dohodki od premoženja so zajeti vsi prihodki od udeležbe na dobičku in dividendah, prihodki od obresti za dolgoročna posojila, obresti od kratkoročno plasiranih sredstev in prihodki, doseženi z oddajanjem stanovanj. Prihodki so bili realizirani v višini 20.299.825 evrov, kar je 112 odstotkov načrtovanih in 154 odstotkov v primerjavi z letom 2022. Odstopanja so nastala zaradi višjih prihodkov od obresti. Razlog za višje prihodke je v zvišanju referenčnih obrestnih mer (EURIBOR).

Doseženi prihodki v kategoriji prihodkov od prodaje blaga in storitev leta 2023, v katero sodijo drugi prihodki, ustvarjeni s prodajo nepremičnin iz zaloge, oziroma doseženi prihodki v postopkih izterjave spornih terjatev iz naslova najemnin in prihodkov povračil stroškov izvršb so znašali 154.670 evrov in so višji od načrtovanih za 155 odstotkov. Prihodki od prodaje blaga in storitev leta 2023 so bili v primerjavi z letom 2022 realizirani v višini 118 odstotkov. Realizacija je višja od načrtovane zgolj iz razloga, ker je realizacija prihodkov v tej kategoriji odvisna od uspeha pri unovčevanju spornih terjatev oz. uspeha v izvršilnih postopkih.

Leta 2023 je bilo realiziranih 1.078.944 evrov kapitalskih prihodkov. V to kategorijo so uvrščeni prihodki, doseženi s prodajo poslovno nepotrebnega premoženja. Prihodki so bili doseženi v višini 59 odstotkov načrtovanih. Prihodki leta 2023 so bili v primerjavi s prihodki v tej kategoriji leta 2022 realizirani v višini 400 odstotkov. Razlog za nižjo realizacijo prihodkov v tej kategoriji od načrtovane je dejstvo, da uspeli dražitelj v letu 2023 ni realiziral pogodbe za odkup sklopa zemljišč na območju Novega Brda v Ljubljani (E4). Javna dražba je bila razpisana konec leta 2022. Nadaljnja prodaja zemljišč je zaradi sproženega sodnega postopka ustavljena, do razjasnitve glede zastalega postopka prodaje.

V letu 2023 je SSRS prejel 34.307 evrov sredstev iz proračuna v skladu z določbami pogodbe o prenosu sredstev za sofinanciranje javnega najema stanovanj. Med transferne prihodke so uvrščena sredstva NOO. SSRS je v letu 2023 prejel nakazila v višini 14.147.796 evrov.

Leta 2023 je SSRS realiziral 38.271.384 evrov odhodkov. Odhodki so bili v primerjavi z načrtovanimi (53.219.122 evrov) v višini 72 odstotkov, v primerjavi z letom 2022 pa doseženi v višini 107 odstotkov. Investicijski odhodki so leta 2023 znašali 22.260.842 evrov, pri čemer so bili načrtovani v višini 35.581.000 evrov.

Celotni izdatki za blago in storitve so znašali 12.052.740 evrov, kar je 88 odstotkov načrtovanih in 146 odstotkov v primerjavi z odhodki za te namene leta 2022. Pomembnejši odhodki v tej kategoriji so izdatki za tekoče vzdrževanje, izdatki za pisarniški in splošni material in storitve, izdatki za energijo, vodo, komunalne storitve in komunikacije, izdatki za posebni material in storitve, drugi operativni odhodki ter izdatki za kazni in odškodnine. Nižja realizacija v primerjavi z načrtovanimi odhodki je zaradi nižjih odhodkov v kategoriji za kazni in odškodnine (odprava napak iz solidnosti zaradi sodb v korist etažnih lastnikov) ter nižjih operativnih odhodkov.

Sklad je za rezerve leta 2023 namenil 661.888 evrov. Odhodki v tej kategoriji predstavljajo oblikovanje rezervnega sklada ter rezervacije za kreditna tveganja. Odhodki, namenjeni oblikovanju rezervnega sklada, so bili 392.824 evrov, kar je bilo skladno z načrtovanimi, odhodki za rezervacije za kreditna tveganja v letu 2023 so znašali 269.064 evrov. Odhodki v tej kategoriji so bili višji od načrtovanih. Dodatni odhodki so nastali zaradi poslabšanja bonitet pri nekaterih posojilojemalcih.

V okviru investicijskih odhodkov SSRS pridobiva najemna stanovanja ter nakupuje opremo in druga osnovna sredstva. Leta 2023 je SSRS realiziral investicijske odhodke v višini 22.260.842 evrov, kar je 63 odstotkov načrtovanih in v višini 90 odstotkov v primerjavi z letom 2022. Za namene nakupa stanovanj je bilo realiziranih 2.226.423 evrov, za nakup opreme 703.211 evrov (oprema oskrbovanih stanovanj), za pridobivanje stanovanj z novogradnjami pa 19.331.208 evrov odhodkov. Realizacija je bila nižja od načrtovane zaradi časovnih zamikov pri projektih ter nižjih stroškov izvedbe v primerjavi z načrtovanimi.

S finančnim načrtom za leto 2023 je bilo po načelu denarnega toka načrtovano, da bodo prihodki nižji od odhodkov. Za leto 2023 je bil predviden presežek odhodkov v višini 33.171.122 evrov. SSRS je leta 2023 realiziral 2.553.518 evrov več odhodkov v primerjavi s prihodki. Realizacija leta 2023 je bila nižja od načrtovane. Razlogi za nižjo razliko med odhodki in prihodki so zaradi časovnih zamikov pri izvedbi projektov gradnje in nakupa stanovanj, zlasti pa zaradi pridobljenih sredstev NOO, ki so vplivali na višino realiziranih prihodkov v letu 2023. Prihodki v letu 2023 so bili višji za 178 odstotkov, odhodki pa v višini 72 odstotkov načrtovanih za leto 2023. Ob upoštevanju celotnega poslovanja, vključno z računom finančnih terjatev in naložb ter računom financiranja, je SSRS leta 2023 povečal stanje na računih za skupno 3.405.641 evrov.

V letu 2023 je bilo za 3.728.878 EUR manj danih posojil kot v primerjavi z letom 2022. S sklepom Nadzornega sveta je bilo odobreno eno posojilo za nakupu javnih najemnih stanovanj v višini 4.101.690 EUR, ki je črpano v letu 2024. Po že odobrenih pogodbah po programu JNS in programu za starejše je bilo črpanih posojil v višini 3.678.082 EUR.

Leta 2023 je SSRS po pogodbi z banko CEB koristil obrok posojila v višini 10 milijonov evrov. S tem koriščenjem je Sklad nadaljeval koriščenje posojila do 70.000.000 evrov po posojilni pogodbi z banko CEB, sklenjeni leta 2022. Odplačila glavnic po predhodnih koriščenjih so v letu 2023 znašala 3.881.579 evrov.

Sklad je leta 2023 evidentiral povečanje sredstev na računih v višini 3.405.640 evrov. Rezultat vpliva na povečanje sklada namenskega premoženja. Rezultat je pozitiven in je drugačen od načrtovanega zlasti zaradi dogodkov in sprememb v poslovanju konec leta 2023, ko je Sklad prejel izplačilo sredstev NOO. Načrtovani rezultat poslovanja je bil sicer negativen z zmanjšanjem sredstev v višini 31,1 milijona evrov.

Med pomembnejšimi spremembami v bilanci stanja na dan 31. 12. 2023 v primerjavi z bilanco stanja na dan 31. 12. 2022 so bile:

* povečanje neopredmetenih in opredmetenih dolgoročnih sredstev za 3 odstotke zaradi investicij v zagotavljanje najemnih stanovanj, nakupov stanovanj po javnem pozivu ter soinvestitorskih projektov v sodelovanju z občinami;
* zmanjšanje dolgoročno danih posojil za 5 odstotkov zaradi zmanjšanja danih posojil po programih SSRS zaradi prejetih odplačil v letu;
* povečanje dolgoročnih kapitalskih naložb za 3 odstotke zaradi povečanja osnovnega kapitala in celotnega kapitala v hčerinskih družbah;
* povečanje kratkoročnih terjatev do uporabnikov EKN za 41 odstotkov zaradi prejetih sredstev dokapitalizacije, prejetih sredstev NOO;
* povečanje neplačanih odhodkov zaradi tekočih investicij v teku v višini 8 odstotkov;
* povečanje kratkoročnih obveznosti do financerjev zaradi prenosa kratkoročnega dela obveznosti iz dolgoročnih obveznost;
* povečanje dolgoročnih finančnih obveznosti za črpanja posojila leta 2023;
* povečanje drugih dolgoročnih obveznosti za 18 odstotkov zaradi vplačanih varščin za najem stanovanj s strani najemojemalcev.

Na stanje 31. 12. 2023 so sredstva Sklada izkazana v bilanci stanja v višini 547.290.122 EUR. V primerjavi s stanjem na dan 31. 12. 2022 so se sredstva povečala za 43.595.875 EUR oziroma za 9 odstotkov.

Sklad namenskega premoženja se je povečal iz 414.106.023 EUR na 449.051.744 EUR. Največji vpliv na spremembo je prejeta dokapitalizacija v višini 25,5 milijona evrov.

Rezervni sklad je na stanje 31. 12. 2023 znašal 2.076.053 EUR. V primerjavi s stanjem konec leta 2022 se je rezervni sklad povečal za 21 odstotkov. Največji vpliv je zaradi povečanja potrebnih sredstev za rezervacije iz naslova kreditnih tveganj posojilojemalcev. Na spremembe višine rezervnega sklada vplivajo gibanja zaradi povečanja sredstev rezervnega sklada in zmanjšanja zaradi vzdrževanja stanovanjskih stavb, za katera so se porabila sredstva, črpana iz zbranega rezervnega sklada.

**PREDLOG SKLEPA**

Na podlagi četrte alineje 13. člena in prvega odstavka 40. člena Zakona o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP) in drugega odstavka 4. člena Akta o ustanovitvi Stanovanjskega sklada Republike Slovenije kot, javnega sklada (Uradni list RS, št. 6/11, 60/17, 17/18, 4/19, 31/21 in 132/23) je Vlada Republike Slovenije sprejela naslednji

S K L E P:

1. Vlada Republike Slovenije je sprejela Letno poročilo Stanovanjskega sklada Republike Slovenije, javnega sklada, za leto 2023 z revizorjevim poročilom.
2. V letu 2023 je bil realiziran presežek odhodkov nad prihodki v višini 2.553.518 EUR. Z upoštevanjem računa finančnih terjatev in naložb ter računa financiranja je realizirano povečanje sredstev na računih v višini 3.405.640 EUR kot rezultat poslovanja z lastnim premoženjem v letu 2023. Rezultat vpliva na povečanje sklada namenskega premoženja.

 Barbara Kolenko Helbl

 GENERALNA SEKRETARKA

PRILOGE:

* Sklep Nadzornega sveta Stanovanjskega sklada RS sprejet dne 20. 3. 2024,
* Letno poročilo Stanovanjskega sklada Republike Slovenije, javnega sklada za leto 2023 z revizorjevim poročilom in izjavo o oceni NNJF.

Prejmejo:

* Ministrstvo za solidarno prihodnost (gp.msp@gov.si )
* Ministrstvo za finance (gp.mf@gov.si )
* Stanovanjski sklad Republike Slovenije, javni sklad (tajnistvo@ssrs.si )
* Urad Vlade RS za komuniciranje (gp.ukom@gov.si )
* Služba Vlade RS za zakonodajo (gp.svz@gov.si )